google/wiki40b huggingface dataset:
Langå

Navn og etymologi

Bjæverskov omtales ca 1345 som Langhgu, av lang og endelsen høj, som betyr høyde eller gravhaug.

Geografi og klima

Byen ligger ca 50 meter over havet. Gjennomsnittstemperaturen er 7,6°C gjennom året, med gjennomsnitt i juli på 16,6°C som den varmeste måneden og -1,3°C i januar som den kaldeste måneden. Gjennomsnittlig nedbør er 660 mm, og den tørreste måneden er februar med 36 mm og den våteste er november med 71 mm gjennomsnittlig nedbør.
Una nasjonalpark

Utstrekning

Nasjonalparkens areal er 198 km², og strekker seg fra kilden til elva Krka i sørvest til dennes samløp med Una. På den sørøstlige siden begynner parken der Unac flyter inn i juvet noen kilometer nedstrøms fra byen Drvar, og følger denne til samløpet med Una i Martin Brod. Nord for Martin Brod ligger parken i et belte på begge bredder av Una; på venstre bredd helt til statsgrensen mot Kroatia. Nordlige grense for parken er omtrentlig ved den lille byen Ripač, som ligger noen få kilometer oppstrøms for Bihać.

Vannfallene

Det er Unas vannfall og stryk som stort sett trekker besøkende til parken. De mest kjente vannfallene ligger i Martin Brod, i tillegg til det største vannfallet Štrbački buk lenger nedstrøms. Det er lagt til rette for rafting, fiske, sykling, vandreturer og camping.

Flora og fauna

Una nasjonalpark har et rikt biologisk mangfold, med 30 fiskearter, 130 fuglearter, samt andre dyrearter som gaupe, rødrev, ulv, brunbjørn og gemse.

Historie

Parkens område har en rik kulturhistorie med flere arkeologiske steder, noen av dem fra førhistorisk tid. Kjente steder er det romerske fortet Milančeva Kula, Rmanj kloster i Martin Brod og middelalderborgen Ostrovica over tettstedet Kulen Vakuf.
Armenias flagg

Armenias flagg består av tre like brede horisontale striper i fargene rød, blå og oransje. Flagget er i størrelsesforholdet 1:2.
Tanken om et eget armensk flagg kom opp blant armenere i eksil. I 1885 henvendte armenske studenter i Frankrike seg til Fader Alishan i Venezia fordi de ønsket et flagg som kunne symbolisere deres nasjonalitet. Fader Alishan foreslo et flagg i fargene rødt, grønt og hvitt og ga dette en religiøs forklaring med henvisning til at dette var fargene Gud ga armenerne etter at Noas ark hadde strandet på Ararats topp. Senere foreslo Fader Alishan fargene gult, rødt og grønt. Ingen av disse fargekombinasjonene festet seg. 
Da Armenia erklærte selvstendighet i mai 1918 bestemte regjeringen seg for et nytt flagg. Den tok utgangspunkt i rødt, blått og gult, med den begrunnelse at dette hadde vært dynastiske farger da Armenia sist hadde vært selvstendig. Den gule fargen ble imidlertid raskt endret til oransje. Det er mange tolkninger av fargenes betydning, men en allment akseptert tolkning går ut på at det røde symboliserer blod fra armenere som forsvarte landets selvstendighet, oransje symboliserer nasjonalt mot gjennom arbeid, og blått symboliserer håp og himmelen over landet. 
Flagget var Armenias offisielle flagg i perioden 28. mai 1918 til 6. desember 1920 under Den demokratiske republikken Armenias eksistens etter første verdenskrig og ble igjen tatt i bruk etter at Armenia brøt ut av Sovjetunionen. Det ble formelt vedtatt 24. august 1990. Flagget benyttes i samme form som nasjonalflagg, statsflagg og krigsmaktens flagg.

Sovjetrepublikken Armenias flagg

I tiden Armenia var en del av Sovjetunionen som Den armenske sosialistiske sovjetrepublikk, førte landet flagg med sovjet-kommunistisk symbolikk. De første av disse flaggene ble innført i 1922 og hadde republikkens akronym påskrevet i bokstaver fra det armenske alfabet. I 1940 fikk flagget tillegg av hammer og sigd. I 1953 fikk sovjetrepublikken Armenia nytt flagg, også denne gang rødt, men uten inskripsjon. Flagget var basert på Sovjetunionens røde flagg med hammer, sigd og stjerne i kantonen. I tillegg hadde det en vannrett blå stripe gjennom midten av flaggduken. De andre sovjetrepublikkene hadde flagg etter samme modell, med et eget mønster særegent for hver enkelt sovjetrepublikk.

Nagorno-Karabakhs flagg

Nagorno-Karabakh, en stat med sterke bånd med Armenia, har nesten det samme flagget som Armenia. Landet bruker den samme trikoloren med rød, blå og oransje, men har i tillegg en såkalt «zig-zag» for å vise at landet er adskilt fra moderlandet.
Yrke (tidsskrift)

Yrke er et fagblad om yrkesopplæring. Yrke kommer med fire utgaver i året og bringer reportasjer, intervjuer og artikler fra opplæring i skoler, bedrifter og øvrige opplæringsinstitusjoner.
Målgruppen er yrkesfaglærere, rådgivere, opplæringskontor og lærerbedrifter. Redaktør er Wenche Schjønberg. 
Yrke utgis av Utdanningsforbundet og er et fritt og uavhengig tidsskrift under Redaktørplakaten og Vær Varsom-plakaten.
Feddersen & Nissen

Feddersen & Nissen er et tidligere Handelshus i Hammerfest, grunnlagt av Anders Rambech Nissen i kompaniskap med Franz Heinrich Feddersen i 1861.
Feddersen & Nissen var et handelshus i Hammerfest som gjennom menneskealdre skulle bli av stor betydning for byens liv, og mange fiskevær langs finnmarkskysten. Etter tre år ble kompaniskapet også befestet med familiebånd, idet Nissen giftet seg med Feddersens datter, Heinriche. I 1895 trådte Franz Heinrich Feddersen ut av firmaet og hans svigersønn Anders Rambech Nissen ble nå eneinnehaver, men bare tre år senere døde begge grunnleggerne med bare en ukes mellomrom. Anders Rambech Nissens sønn Franz Heinrich Feddersen Nissen fikk nå lederansvaret.
Firmaet var en stor eksportør av fisk og ishavsprodukter i landsdelen, og drev ishavsfangst med rundt 11 ishavskuter.  Firmaet hadde et stort ishavsbruk på Fuglenes i Hammerfest. Firmaet utviklet seg og hadde filialer i Honningsvåg, Kjøllefjord, Dyfjord, Skjøtningberg, Gjesvær, Tufjord, Mehamn, Berlevåg og Hamningberg. Firmaet drev med både fiskeproduksjon, ishavsfangst, eksport og butikkvirksomhet.
De to sønnene Trygve Nissen og Heinrich Nissen overtok ledelsen av firmaet i 1920. Ishavsbruket på Fuglenes i Hammerfest var et innholdsrikt anlegg, og herfra ble ishavskutene utrustet for avgang fra medio mars med retur første halvdel av mai. Ishavskutene var «Wildflower» og «Sælen» 1910, «Venus», «Altenfjorden», «Drott» fra 1906, «Veiding» bygget i 1918 og innkjøpt i 1923.  «Lillan», som den aller nyeste ble bygget for rederiet i 1935.  Brukets arbeidsformann helt til evakueringen var bødker Rudolf J.M.Olsen. Han bodde rett ovenfor bruket og var Hammerfests sist arbeidende bødker. Under krigen ble det store anlegget med kaier og pakkhus brent og slettet med jorden. Heinrich Nissen hadde evakuert til Bjarkøy og fortsatte virksomheten delvis derfra. Dette førte til at firmaet ble delt i 1947, og Heinrich overtok ishavsrederiet unntatt ishavskuta M/S «Veiding». Broren Trygve ble i Hammerfest og fortsatte virksomhet her under eget navn, Trygve Nissen AS. Firmaet hadde etter krigen i tillegg virksomhet i Tufjord, Gjesvær, Kjøllefjord, Dyfjord og Mehamn. Krigen førte altså til oppdeling av Feddersen & Nissen og at den store ishavsflåten og ishavsbruket til Feddersen & Nissen på Fuglenes ikke ble gjenoppbygd, med dette ble flere generasjoners ishavsdrift borte fra ishavsbyen Hammerfest historie.
Karlukker

Karlukkene (gammeltyrkisk:  qarluq, farsi: خَلُّخ khallokh, arabisk قارلوق qārlūq) var en nomadisk tyrkisk stammekonføderasjon i området ved Kara-Irtysj og Tarbaghatay-fjellene vest for Altaifjellene i Sentral-Asia. De var nært beslektet med uighurene. Karlukkene har gitt navn til den karlukkiske gruppen av de tyrkiske språkene, som også omfatter uigursk, usbekisk og ili-tyrkisk.
Den norske dokumentarfilmfestivalen

Den norske dokumentarfilmfestivalen (Dokfilm) er et årlig arrangement, arrangert i Volda av studenter ved Høgskulen i Volda. Den norske dokumentarfilmfestivalen het tidligere Volda filmfestival. Festivalen er Norges eldste dokumentarfilmfestival og rundt 50-60 filmer blir vist under festivalen. Festivalen er idealistisk, og er basert på studenteres frivillige arbeid og sponsorer både lokalt og nasjonalt. I motsetning til de fleste andre festivaler betaler ikke Dokfilm noen regissører for å vise filmer, og på samme måte tar man heller ikke betalt for å vise filmer. 
Dokfilm viser først og fremst norsk dokumentarfilm. I 2013 ble det vist 33 norske dokumentarfilmer, 22 studentfilmer og 9 utenlandske filmer. Festivalen er en møteplass for dokumentarfilmbransjen i Norge i tillegg til en festival for tilreisende og lokalbefolkningen i Volda og omegn. Festivalpasset, som gir tilgang til alle filmer og seminarer, koster 100 kroner. 
Dokfilm har flere program rettet mot unge filmskapere. I konkurransen KortSagt blir unge filmskapere på videregående og ved folkehøgskoler utfordret til å lage en dokumentarfilm som ikke varer i mer enn ett minutt. Til festivalen i 2013 er temaet knyttet til ungdoms medbestemmelse i det norske demokratiet, rettet mot stortingsvalget 2013. KortSagt er blant annet støttet av Fritt Ord. Det blir også arrangert en Pitchetevling, der NRK og TV 2 deler ut midler til de prosjektene de ønsker å satse på. DokSnakk, DokPub, DokQuiz, BarneDok, Folkefest og Laurdagsfest er andre viktige arrangementer.  
Festivalen ble våren 2013 arrangert for 17. gang.
Våren (2013) ble festivalen avholdt 24. til 28. april.
Badminton under samveldelekene 1982

Badminton under de britiske samveldeleker  1982. Badminton var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var femte gangen badminton var med på programmet i Samveldelekene. I lekene i 1982 ble det konkurrert i seks øvelser i badminton, single og double for både menn og kvinner samt en mixeddoubleturnering og en lagkonkurranse med både menn og kvinner. England ble beste nasjon med fire gullmedaljer foran Malaysia og India med en.
Pantergaupe

Beskrivelse

Pantergaupa er svært lik gaupe, men den er fysisk mindre. Pelsen er dessuten ofte blekere i utfargingen og har tydeligere flekker.
Arten har et relativ lite hode, lange lemmer, og en svært kort hale med sort haletipp. Ansiktet har et butt og kort snuteparti og er flankert av et karakteristisk langt kinnskjegg (spesielt hos hannene). Ørene er triangulære og ender opp i karakteristiske sorte hårtufser. Labbene er store og runde og har inntrekkbare klør.
Hannene veier i snitt cirka 12,8 kg, men kan veie mer enn 26 kg på sitt største. Hunnene veier i snitt cirka 9,3 kg.

Atferd

Pantergaupa er en svært spesialisert kjøtteter. Dietten består i 80-100 prosent tilfellene av kanin (Oryctolagus cuniculus), selv om den unntaksvis også nedlegger andre dyr. Pantergaupa dreper også andre rovpattedyr, som rødrev og viltlevende huskatter, men den spiser dem ikke. Den spesialiserte dietten gjør pantergaupa svært sårbar. Den hurtige nedgangen i populasjonen av kanin regnes derfor som en hovedårsak til at pantergaupa nå er kritisk truet av utryddelse.

Utbredelse

Pantergaupa finnes nå kun med sikkerhet i små isolerte områder i Sørvest-Spania. Det er usikkert om den fortsatt også eksisterer i Portugal. I Spania er det kun to levedyktige populasjoner, der bestanden i en periode kun utgjorde omkring 84-143 voksne individer ifølge IUCN. Av disse befant 24-33 av dyra seg i Coto Doñana området og 60-110 i Andújar-Cardeña i det østre Sierra Morena. I senere år har imidlertid populasjonen igjen økt. I 2009 rapporterte lokale myndigheter i Andalucía at det nå fantes 220 viltlevende individer der (inkludert årets kull), mot 209 året før. I 2004 var tallet 154 individer. Populasjonen i Sierra
Morena er størst og stabil og teller omkring 160 individer, mens den i Doñana teller omkring 60 individer.
Lokalt er det igangsatt et program for å redde pantergaupa. Dette har i senere år hatt en viss suksess, slik at prosjektet fra desember 2009 kunne gå igang med å sette ut gauper i naturen. I alt ble seks radiomerkede gauper (tre hanner og tre hunner) parvis reintrodusert i Guadalmellato-distriktet i det nordre Andalucía. Til å begynne med vil gaupene være sikret av fire hektar store inngjerdinger og TV overvåkning. Senere blir de sluppet fri i nærområdene av inngjerdingene. Det foreligger også planer om i 2010 å reintrodusere gauper i Guarrizas-distriktet i det østre Andalucía.

Habitat

Pantergaupa trives i skog med tett underskog og krattskog, der hvor det finnes gjemmeplasser og beiteland innimellom. Habitatet inkluderer for det meste fjellstrøk.
Jan Ledang

Utdannelse

Ledang er befalsutdannet og tjenestegjorde som fenrik i Norges første kontingent til Libanon i 1977. Han har høyskole- og universitetseksamener i ledelse og administrasjon, sosialantropologi og valgobservasjon.

Fredsmegler og observatør

Han har blant annet hatt to perioder som fredsmegler og sjef for SLMM i Trincomalee, et år som FN-observatør i eks-Jugoslavia, og diverse utenriksoppdrag for norske UD.

Museumsdirektør

Han ble i 2015 ansatt som direktør ved Aust-Agder museum og arkiv.

Utmerkelser

Ledang ble i 2008 utnevnt til ridder av 1. klasse av St. Olavs Orden.

Annet

Jan Ledang ble «rikskjendis» da han så vidt overlevde tsunamien i Trincomalee på Sri Lanka i julen 2004. Tidligere har han arbeidet som rådgiver og kursholder for det offentlige og for det private næringsliv.
NM i bryting 1953

NM i bryting 1953 ble arrangert i Oslo 20.-22. mars. Arrangør var Norges Bryteforbund. Kongepokalen ble vunnet av Lars Bilet.
Sonny Perdue

Bakgrunn

Han vokste opp i Houston County. Haren vat gårdbruker, moren lærerinne. Fra barndommen av ble han kalt ved tilnavnet Sonny. 
Sonny Perdue avla sin veterinærmedisineksamen i 1971 ved University of Georgia College of Veterinary Medicine.

Karriere

Han arbeidet som veteriner innen han ble forretningsmann. Han startet tre småbedrifter. 
Perdue inledet sin politiske karrier som demokrat. Han ble innvalgt i delstatens senat i 1992. Han gikk over til det republikanske parti i 1997.
I guvernørvalget i 2002 beseiret han den sittende guvernøren Roy Barnes. Perdue vant i 2006 mot demokraten og viseguvernøren Mark Taylor. Han var den 81ste guvernøren i delstaten Georgia fra 2003 til 2011, da Nathan Deal overtok embetet.
Anton Eger

Biografi

Eger studerte jazz ved Rytmisk Musikkonservatorium i København med blant andre Django Bates som lærer, og spilte trommer på hans album Spring is Here (Shall We Dance?)  (2008). I den skandinaviske kvintetten JazzKamikaze, er han med på flere album og de spiller på ulike internasjonale jazzfestivaler som Kongsberg Jazzfestival, Moldejazz, North Sea Jazz Festival, Bangkok Jazz Festival, Rochester Jazz Festival. De har også vært en del av åpningen av den årlige karnevalet i Rio de Janeiro.
Han siller også i trioen Phronesis med bassist Jasper Høiby og pianist og saksofonist Ivo Neame. De har gitt ut seks album så langt (2018). Deres album Alive (2010) ble nominert til Årets jazzalbum av magasinene Jazzwise og Mojo.
Caproni Ca.3

Beskrivelse

Ca.3 var et tre-motors biplan bygget  av tre, dekket med stoff. Mannskapet på fire satt i en åpen sentral cockpit  (en skytter og to piloter foran og bak disse en skytter/mekaniker). Skytteren bemannet maskingeværet, stående i et beskyttende «bur» i front av propellen. Ca.3 hadde konvensjonelt understell, dobbelte hovedhjul under hver motor og en haleski under hver bom. Et kraftig dobbelt nesehjul forhindret skadelige og farlige velt forover.
Bestykningen bestod av to til fire Revelli 6,5 mm eller 7,7 mm maskingevær, en i front og en, eller noen ganger to eller også tre øverst. Bomber var  opphengt under skroget.

Utvikling

Prototypen fløy i slutten av 1916 og ble snart satt i produksjon. Det hadde en 450 hk motor. Mellom 250 og 300 av disse flyene ble bygget og levert til den italienske hæren og marinen (til marinen som en torpedobomber), og den til den franske hæren. Sent i krigen bygget Robert Esnault-Pelterie typen på lisens i Frankrike.

Operativ historie

Ca.1 ble tatt i buk av den italienske hæren på midten av 1915, og  ble brukt første gang 20. august 1915 i et angrep på den østerrikske flybasen Aisovizza. 15 bombeskvadroner ble etter hvert utstyrt med Ca.1, Ca.2, og Ca.3 bombefly, for det meste bombing av mål i Østerrike-Ungarn. Den 12. skvadron opererte i Libya. I 1918 opererte tre skvadroner i Frankrike.
Bortsett fra den italienske hæren, ble originale og lisens-bygde eksempler brukt av Frankrike. De ble også brukt av den Amerikanske Expeditionary Force. Det har vært noe forvirring når det gjelder bruk av Ca3 i den Britiske Royal Naval Air Service. RNAS fikk seks av de større triplane Ca4s og 
brukte Ca3. De bitiske Ca4 ble ikke brukt operativt og ble sendt tilbake til Italia etter krigen.
Noen av de Ca.36 som fortsatte etter krigen var fortsatt i tjeneste lenge nok til å se Benito Mussolinis  første angrep i Nord-Afrika.
Dette flyet er også husket for en tragedie 4. mai 1919, som drepte den franske general Dr. Milan Rastislav Štefánik, som var krigsminister  i den Tsjekkiske Republikk på den tiden. Ulykken skjedde ved landingen et fly ved Campoformido i nærheten Udine i Bratislava (hovedstaden i Slovakia). Under første landingsforsøk bestemte piloten at bakken var for våt til å lande på, så han økte kraften på motorene og begynte å gå inn for ny landing på et område som viste seg å være tørt. Mens han gjorde det eksploderte en av motorene slik at flyet gikk i bakken. General  Stefanik og de tre italienske mannskapene ble erklært døde på stedet. En påfølgende undersøkelse fastslo at den mest sannsynlige årsaken til feil på motoren var en svikt i motorens kjølesysyem, sannsynligvis forårsaket av økt belastning grunn av pilotens plutselige kraftøking etter den avbrutte landingen. Det var påstander om at et tsjekkisk anti-luftskyts hadde skutt på flyet, enten fordi de trodde flyet var italiensk eller at de hadde gjort det som en del av en konspirasjon for å se general Stefanik drept, for å hindre ham i å oppmuntre til foreslåtte endringer i den tsjekkiske regjering. Disse påstandene ble aldri bevist, og svikt i motorens kjøling ble allment akseptert som den beste forklaring på ulykken.
Binær kode

Binær kode er et system for å representere tekst eller prosessorinstruksjoner ved å bruke et binærtallsystem. Koden bruker bare to forskjellig siffer, 0 som representerer «av» og 1 som representerer «på», i grupper på åtte, som da blir kalt en byte. Disse gruppene kan videre representere opp til 256 forskjellige verdier som kan svare til forskjellige symboler, bokstaver eller instruksjoner. Et eksempel er bokstaven «A» som i ASCII er 01000001 på binærform.
Et binærtall kan regnes om til et desimaltall med følgende formel hvor y er 1/0:
(2^0 \times y) + (2^1 \times y) + (2^2 \times y)\ \dots
Gjenta parentesen og øk eksponenten for hvert siffer i binærtallsekvensen. Formelen brukes på binærtallet fra høyre til venstre.
Copper Kettle

«Copper Kettle» (Også kjent som «Get You a Copper Kettle», «In the Pale Moonlight») er en amerikansk sang, skrevet av Albert Frank Beddoe. Den ble gjort populær av Joan Baez. Pete Seegers beregninger daterer sangen til 1946 og nevner dens mulige folkesangopprinnelse, mens A.F. Beddoe skriver i leserbrevspalten til magasinet Time i 1962 at sangen ble skrevet av ham i 1953 som en del av folkeoperaen, Go Lightly, Stranger.
Sangen hyller de positive aspektene ved hjemmebrenning, slik den blir fortalt lytterne av en mann, hvis «pappa laget whiskey og bestepappa gjorde det også». Linjen «We ain't paid noe whiskey tax since 1792» henspiller på en upopulær skatt, innført i 1791, av den unge og uerfarne føderale amerikanske regjeringen. Skatten provoserte frem Whiskeyopprøret]] og fikk generelt sett et kort liv. Den varte knapt til 1803. En hyggelig tekst og en enkel melodi gjorde «Copper Kettle» til en populær folkesang.

Norsk versjon

Vidar Sandbeck har skrevet en norsk tekst. Den norske tittelen er «Kobberkjelen».
Proteides

Utseende

Middelsstore, brune smygere. Oversiden er ensfarget nokså lyst brun, eller mørkere i vingenes ytre del, noen ganger med hvite flekker. Undersiden er mørkere og mer spraglete med et par hvite flekker i alle fall på bakvingen.
Larvene er grågrønne med en smal, rød stripe på hver side av ryggen.

Levevis

Larvene lever på planteslektene Cassia og Lonchocarpus (Fabaceae).

Utbredelse

Artene er utbredt i Sør- og Mellom-Amerika. Proteides maysi er bare kjent fra Cuba, mens P. mercurius er vidt utbredt i Mellom- og Sør-Amerika, også på mange av øyene i Karibia.
Coloured Moods

Coloured Moods er et musikkalbum med Coloured Moods, utgitt i 1998. Dette ble bandets første og siste plateutgivelse under det navnet.
FNs klimakonferanse 2011

FNs klimakonferanse 2011 (også omtalt som klimatoppmøte)(engelsk: 2011 United Nations Climate Change Conference) var en internasjonal konferanse om klimaendringene som ble arrangert av De forente nasjoner (FN). Konferansen ble avholdt i Durban i Sør-Afrika mellom 28. november og 11. desember 2011. Konferansen var samtidig den 17. konferansen blant partene i Klimakonvensjonen (COP 17) og det 7. møte mellom partene fra Kyoto-avtalen (COP/MOP 7).

Resultat

Konferansen resulterte i at det 30 timer på overtid ble inngått et kompromiss der India og Kina for første gang gikk med på å delta i prosessen mot en framtidig juridisk avtale om kutt i klimagassutslippene. Også USA sluttet seg til kompromisset som innebærer at det skal forhandles fram en plan for en framtidig juridisk klimaavtale for alle land. Den skal være forhandlet fram innen 2015 og begynne å gjelde i 2020. Kompromisset innebærer også at Kyotoprotokollen forlenges med fem år. Det etableres dessuten et grønt fond for finansiering av klimatiltak i utviklingsland.
Poecilippe

Levevis

Larvene inne i små greiner og kvister.

Utbredelse

Slekten er utbredt på New Zealand.
Stiftung Interogo

Stiftung Interogo er en liechtensteinsk stiftelse som eier Ikea-konsernet.
Interogo eier Inter Ikea Systems S.A. i Luxembourg, hvilket i sin tur eier Inter Ikea Systems B.V. i Nederland. Interogo ble stiftet av Ingvar Kamprad 29. mars 1989 i Vaduz for å forvalte hans eierskap i Ikea.
Interrogo forvaltes av advokatkontoret Marxer & Partner i Vaduz i Liechtenstein.
Vår Frelsers kirke (Mo i Rana)

Innviet av biskop Johannes Wember

Det første utkastet til tegning av kirken forelå den 21. august 1965. Kjøpet av tomten og kirkereisningen ble finansiert av omkring 18 000 gaver. Kirken ble innviet og vigslet den 15. august 1971 av biskop Johannes Wember.

Altertavlen

Altertavlen (9,25 meter bred og 3,65 meter høy) ble malt på mur av kunstneren Everild Feeny fra Liverpool, England, i løpet av 8 dager i april 1971. Hun malte også altertavlen i den gamle St. Eysteins kirke i Bodø, som ble revet i 1981. Motivet er den gjenoppståtte Kristus, som strekker sine hender mot himmelen med hendene i en Y-form. På hans venstre side har maleren fremstilt dødsriket. På hans høyre side ser man de tre kvinnene som besøker den tomme graven. Kvinnene er malt uten øyne. Symbolikken i dette er at det er opp til den enkelte troende selv å tolke og å «se» oppstandelsen.

Alteret

Inne i selve alteret er det murt inn relikivier fra en katolsk helgen.

Tradisjonell katolsk skriftestol

Kirkens tradisjonelle katolsk skriftestol er den eneste i Helgeland.

Prestegården og dens kapell

Prestegården befinner seg i Skipper Nilsens gate 47, og inneholder et kapell med plass til rundt 40 personer. I kapellets alter befinner det seg relikvier fra en katolsk martyr.
Landhockey under Sentralamerikanske og karibiske leker 2006

Landhockey under Sentralamerikanske og karibiske leker 2006. Landhockey var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var sjuende gangen som landhockey var med i de sentralamerikanske og karibiske leker. Det var to turneringer, en for menn og en for kvinner, Cuba vant begge.